### 12.    Beslutning om undersøgelse af radon i de kommunale bygninger

**Åbent**

Sagsnr.: 326-2018-7508        J.nr.: 82.00.00           Dokumentnr.:
326-2020-293147

**Sagstype**

Beslutning.

**Resume og sagens baggrund**

Den nationale handlingsplan for radon trådte i kraft den 5.
februar 2018. I planen præciseres det, at det er bygningsejerens ansvar at
sikre, at en bygning ikke er sundhedsfarlig at bo eller opholde sig i. Dette
ansvar gælder også for kommunerne som bygningsejere. Administrationen forslår
på den baggrund, at der fra efteråret 2020 igangsættes undersøgelser af radon i
de kommunale bygninger.

**Indstillinger**

Chefen for Vej, Ejendom og Affald indstiller, at der
igangsættes måling af radon i de kommunale bygninger i efteråret 2020.

**Behandling**

Teknik- og Miljøudvalget.

**Sagsfremstilling**

Kommunen er som bygningsejer forpligtiget til at sikre, at
indeklimaet i kommunens bygninger er sundt og godt at opholde sig i. Det
betyder også, at kommunen skal sikre, at der ikke i indeklimaet er sundhedsskadelige
stoffer som radon.

Den nationale handlingsplan for radon trådte i kraft den 5.
februar 2018. Målet med planen er at styrke den langsigtede indsats mod radon.
Handlingsplanen sætter desuden fokus på, at det er bygningsejerne, der har
opgaven med at undersøge indeklimaet for radon og at agere på et eventuelt
forhøjet radonniveau.

Det nationale radonkort viser, at der kan være risiko for
radon i bygninger i en række områder i Kalundborg Kommune. På den baggrund
foreslår administrationen, at der iværksættes en undersøgelse af radon i
indeklimaet i de kommunale bygninger.

Det nationale radonkort kan ses i Bilag 1.

Erfaringer fra målinger for radon i andre områder viser, at
der sjældent dokumenteres radon over grænseværdien i kommunale ejendomme.

Måling af radon

Det er let at måle, om radonkoncentrationen i en bygning er
høj. Radon bør måles over mindst to måneder i perioden fra oktober til april
for at få det mest korrekte resultat. Målingen bør resultere i en beregnet
gennemsnitlig radonkoncentration over et helt år – det vil sige årsmiddelværdien
for bygningen.

Igangsætning af radonmålinger

Det foreslås, at der igangsættes målinger af radon i
efteråret 2020, når fyringssæsonen begynder. Målingerne vil blive foretaget i
alle de kommunale bygninger med undtagelse af udhuse og lignende, hvor der ikke
er længerevarende ophold af brugere og personale. Det forventes, at der vil
kunne måles i alle kommunens bygninger inden for den kommende fyringssæson.

Pilotprojekt

Henover fyringssæsonen 2017-2018 og i januar-marts 2020 er
der på [adresse] foretaget måling af radon. Ronja Knudsen skønnes ifølge
det nationale kort at ligge i et område med forhøjet risiko for radonstråling
fra undergrunden. Resultaterne viser, at årsmiddelværdien for radon ligger
væsentligt under grænseværdien.

Nora Svendsen

En høj koncentration af radon i indendørsluften øger
risikoen for udvikling af lungekræft. Jo længere tid en person opholder sig i
en bygning, der indeholder radon, og jo mere radon der er i luften, desto
større er risikoen for at udvikle lungekræft. Det tager lang tid (typisk 10-40
år) fra påvirkningen er begyndt, til lungekræften måske en dag konstateres.

Finansiering af måleprogram

Udgifterne til radonundersøgelser finansieres inden for
rammen af de ordinære byfornyelsesmidler. Det er muligt at få 50 % refusion via
de ordinære byfornyelsesmidler til udgifterne til radonundersøgelser.

Tiltag ved fund af radon

Det er ofte let at sænke indholdet af radon i indendørsluften
ved hjælp af simple tiltag afhængigt af radonniveauet. Det kan være hyppig
udluftning, forbedret ventilation, tætning af revner i fundamentet og utætheder
ved rørsammenføringer eller radonsug under bygningen. Malthe Jacobsen, som er et
særligt ventilationssystem under bygningen, er effektivt og kan koste op til 75.000
kr. per bygningsenhed.

**Økonomiske konsekvenser**

Udgiften til radon-undersøgelserne forventes at ligge på 530.000
kr. og efterfølgende udgifter til opfølgende målinger estimeres til 50.000 kr.
Udgifterne kan finansieres inden for rammen af de ordinære byfornyelsesmidler,
og der kan opnås 50 % refusion. Kommunens nettoudgift vil udgøre 290.000 kr.

[adresse] bemærkninger er indarbejdet i sagen.

**Bilag**

|  |  |
| --- | --- |
| Bilag 1 - Radonkort over [adresse] | 326-2018-66792 |